पोन्नैयार नदी
पोन्नैयार नदी (Ponnaiyar river), जिसे तेन पेन्नई नदी (Then Pennai river) और दक्षिण पेन्नार नदी (South Pennar river) भी कहा जाता है, भारत के कर्नाटक और तमिल नाडु राज्यों में बहने वाली एक नदी है। यह कर्नाटक के चिक्कबल्लापुर ज़िले की नंदी पहाड़ियों में आरम्भ होती है और तमिल नाडु में कुड्डलोर के समीप बंगाल की खाड़ी में विलय हो जाती है। यह वर्ष के अधिकांश भाग में सूखी होती है और मुख्य रूप से मॉनसून के दौरान ही बहती है। इस पर कुछ बाँध बने हुए हैं, जिनमें कृष्णगिरि ज़िले में एक है।